Пастозность

Пастозность (италянча pastoso – камыр сымал) – 1) майлуу живопись техникасында – көркөм каражат катары колдонулган боёк катмарынын бир далай калыңдыгы. Техникалык өзгөчөлүк катары П. дайыма көзгө байкалып турат жана боёк катмарынын белгилүү текши эмес үстүнө «рельефтик сүртүмдө» чыгып калат (мисалы, А. С. Пушкин атындагы көркөм сүрөт искусствосунун мамлекеттик музейиндеги Ж. Дюпренин «Чоң эмен»). Тар, таза технологиялык мааниде П. деп кээде калың катмардуу тегиз беттүү живописти аташат жана бул живописте П. байкалбайт, к. Корпустук живопись макаласын. 2) сүрөтчү кыл калем менен кандай тартса, так ошондой ошол форманы суюлтулбаган майлуу боёктун сактап калышына жол берген боёчу материалдын ийкемдүүлүгүнүн өзгөчө касиети да П. аталат.

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Категория:Кыргыз сүрөт исскуствосу